Cuneiform Tablet Kt 94/k 1457 (AKT 6c 677)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šùr-ni-<big_gap> ù a-lá-ḫu-um-ma a-na <big_gap> qí-bi-ma 1.5 ma-na KÙ.BABBAR ù 2.5 GÚ 5 ma-na URUDU ku-nu-ki-kà ub-lu-nim URUDU 0.66666 GÍN 15 ŠE.TA ta-dí-in ŠÀ.BA ša 50.83333 ma-na URUDU-im KÙ.BABBAR-áp-šu a-ḫu-ur ur-ḫa-am iš-té-en nu-na-pì-iš URUDU-a-kà da-an-ma 0.5 ma-na 6.66666 GÍN KÙ.BABBAR ù 2.33333 GÍN KÙ.BABBAR ṣí-ib-tám a-ḫu-kà nu-ša-áš-qí-il₅ i mì-ma a-nim 44 {TÚG}pì-ri-kà-ni ni-iš-a-ma-kum KÙ.BABBAR-áp-šu-nu 12.66666 ma-na <gap> GÍN ŠÀ.BA 18 {TÚG}tí-sà-pu-ú 17 GÍN ší-im ANŠE.ḪI.A 10 GÍN KÙ.BABBAR a-na lá-qé-pì-im ni-dí-in 15.66666 GÍN <gap> šu-IŠTAR il₅-qé 6 GÍN KÙ.BABBAR a-na am-tí-kà ni-dí-in 3.33333 GÍN lá-qé-pu-um a-na da-tim ù ú-ku-ul-tim il₅-qé 12 TÚG-pì-ri-kà-ni ša té-zi-bu 1 TÚG ša li-tab-ší-kà 1 SÌLA re-eš-tám ší-it-ri ša té-zi-bu lu ḫi-ba-ra-tim lu ša ší-nu-nim ta-aḫ-sí-is-tám mu-nu-sú-nu na-áš-a-kum mì-ma a-nim a-na šu-IŠTAR ni-ip-qí-id-ma na-áš-a-kum ku-sí-tám ša a-na-kam té-zi-bu a-na 1 ma-na 6 GÍN ta-ad-na-ma KÙ.BABBAR-áp-ša i li-bi₄ a-lá-ḫi-im i-ba-ší